Muuntohuume

Muuntohuumeet tai design-huumeet ovat huumausaineiden erilaisia kokeellisia muunnoksia, joita saadaan alkuperäisen aineen kemiallista rakennetta muokkaamalla. Näin syntyy uusi aine, jonka farmakologiset ominaisuudet muistuttavat vanhempaa ainetta. Useat muuntohuumeet ovat alun perin tutkimuskemikaaleja, joita ei ole suunniteltu käytettäviksi päihteinä.

Tutkimuskemikaalilla tarkoitetaan usein muuntohuumeita, mutta sillä voidaan tarkoittaa mitä tahansa lääkkeiden kehityksessä tai tieteellisen tutkimuksen apuaineina käytettäviä yhdisteitä. Tutkimuskemikaalien ensisijainen käyttötarkoitus on voinut olla täysin laillinen, mutta jossain vaiheessa yhdisteen soveltuvuus päihteeksi on selvinnyt, ja sitä on alettu väärinkäyttää.In Quest for 'Legal High,' Chemists Outfox Law The Wall Street Journal 30.10.2010Muuntohuumeet - mitä ne ovat? Irti 1/2014, Irti Huumeista ry

Muuntohuume on Terveyden ja hyvinvoinnin laitoksella muotoiltu termi korvaamaan aiemmin käytössä olleita termejä ja kuvaamaan 2010-luvun taitteessa kiihtynyttä ilmiötä.Muuntohuume 25.2.2011, Mikko Salasuo, City.fi.Ajankohtaista huumausainelainsäädännössä: kuluttajamarkkinoilta kielletyt psykoaktiiviset aineet  Sic! 1/2015. Kansainvälisesti samasta ilmiöstä käytetään termejä new psychoactive substances (NPS) (suom. uudet psykoaktiiviset aineet)What are new psychoactive substances? EMCDDA 14.3.2016, Youtube.comWhat are NPS? UNODC Early Warning Advisory on New Psychoactive Substances. tai novel psychoactive substances (NPS) (suom. epätyypilliset psykoaktiiviset aineet).Novel psychoactive substances (designer drugs): overview and pharmacology of modulators of monoamine signaling.  Swiss Medical Weekly 12.1.2015.Novel Psychoactive Substances - Classification, Pharmacology and Toxicology . NPS-termeillä viitataan kuitenkin vain sellaisiin päihteinä käytettäviin aineisiin, joita ei ole luokiteltu YK:n yleissopimuksissa huumausaineiksi.Myrkytyskuolemat ovat vähentyneet, lääkkeiden päihdekäyttö lisääntyy Suomen Lääkärilehti 48/2015.

 Ilmiön kehitys 
Vuonna 2011 Tullilaboratorio tunnisti 85 erilaista muuntohuumetta. Näistä 43 oli sellaisia, joita ei ollut tavattu Suomessa aikaisemmin. Vuonna 2012 Tullilaboratorio tunnisti 98 erilaista muuntohuumetta, joista 38:aa ei ollut tavattu Suomessa aikaisemmin.Asiantuntija: Muuntohuumeet pelottavat käyttäjiäkin Yle 29.5.2013 Vuonna 2013 noin sadan muuntohuumeaineen joukossa oli 20 aiemmin tunnistamatonta ainetta.Huumeiden nettikaupan kasvu lisää salakuljetusta Helsingin Sanomat 9.2.2014. Vuonna 2014 uusia muuntohuumeita löydettiin noin kolmekymmentäTulli oudon tilanteen edessä: Laki sallii huumaavan aineen luovuttamisen tilaajalle  MTV 02.08.2015. ja vuonna 2015 niitä löydettiin 23.Viime vuonna tutkittiin jopa 241 eri päihdettä – muuntohuumeissa "kemistien mielikuvitus rajana"  MTV 13.08.2016.

Euroopan huumausaineiden ja niiden väärinkäytön seurantakeskuksen EMCDDA:n varhaisen varoituksen järjestelmä löysi 24 uutta ainetta vuonna 2009. Vuonna 2010 löydettiin 41 uutta ainetta; vuonna 2011 löydettiin 49 uutta ainetta; vuonna 2012 löydettiin 73 uutta ainetta; vuonna 2013 löydettiin 81 uutta ainetta ja vuonna 2014 löydettiin 101 uutta ainetta. Vuonna 2015 löydettiin 100 uutta ainetta, ja vuoden loppuun mennessä tarkkailussa oli yhteensä 560 muuntohuumeiksi luokiteltavaa yhdistettä.Drugs unlimited: how I created my very own legal high The Guardian 31.10.2013.EMCDDA–Europol 2013 Annual Report on the implementation of Council Decision 2005/387/JHANew psychoactive substances in Europe. An update from the EU Early Warning System EMCDDA, March 2015.”Minulle on myyty ihan muuta kuin mitä olen luullut ostavani” – Tor-verkkoa hyödyntävä suomalaishanke ajaa muuntohuumeille testautuspalvelua Helsingin Sanomat 28.7.2016. Vertailun vuoksi YK:n yleissopimuksissa on luokiteltu 234 huumausainetta.

 Laillisuus Suomessa 

pienoiskuva|2C-B -tabletti
Suomessa uudet psykoaktiiviset aineet ovat laillisia, kunnes ne luokitellaan joko lääkkeiksi, kuluttajamarkkinoilta kielletyiksi psykoaktiivisiksi aineiksi tai huumausaineksi. Luokituksia päivitetään säännöllisesti. Joulukuussa 2014 Suomen huumausainelakiin lisättiin uusi kategoria kuluttajamarkkinoilta kielletyt psykoaktiiviset aineet (KKP-aineet) ja aiemmin 153 lääkeaineiksi luokiteltua muuntohuumetta siirrettiin lääkelain piiristä KKP-aineiksi.Hys hys – olivatko muunto­huumeet laillisia? 1.9.2015 yle.fi, viitattu 1.10.2015. Alkuvuodesta 2015 KKP-aineiksi luokiteltiin 141 aiemmin kokonaan valvonnan ulkopuolella ollutta ainetta.Muuntohuumeita koskeva lainsäädäntö uudistui  Haaste 1/2015. Syyskuussa 2015 lisättiin 65 uutta ainettaAsetus kieltää 65 uutta muuntohuumetta Tiedote 10.9.2015, Sosiaali- ja terveysministeriö., ja huhtikuussa 2016 lisättiin 21 uutta ainetta ja lääkeluettelosta siirrettiin KKP-aineiksi mazatecinsalvia ja siaminkratomi.Asetus kieltää 23 uutta muuntohuumetta  Sosiaali- ja terveysministeriö tiedote 10.3.2016.Valtioneuvoston asetus kuluttajamarkkinoilta kielletyistä psykoaktiivisista aineista annetun valtioneuvoston asetuksen liitteen muuttamisesta 166/2016  Finlex - sähköinen säädöskokoelma. Marraskuussa 2016 lisättiin 85 uutta ainetta,Suomessa kielletään 85 uutta muuntohuumetta Sosiaali- ja terveysministeriö, Tiedote 27.10.2016. toukokuussa 2017 lisättiin 58 uutta ainettaYhteensä 58 uutta ainetta psykoaktiivisten aineiden luetteloon Sosiaali- ja terveysministeriö, Tiedote 20.4.2017. ja heinäkuussa 2018 lisättiin 54 uutta ainetta.

KKP-aineiden valmistus, maahantuonti, varastointi, myynnissä pitäminen ja luovuttaminen ovat kiellettyjä. Aineiden käyttöä tai hallussapitoa ei ole kielletty, mutta niistä voidaan tuomita tietyissä tilanteissa rangaistus laittomaan tuontitavaraan ryhtymisenä.Rikoslaki Rikoslaki 44 luku, 5 a § Kuluttajamarkkinoilta kielletyn psykoaktiivisen aineen kiellon rikkominen  Ajantasainen lainsäädäntö, Finlex.Rikoslaki 46 luku, 6 § Laiton tuontitavaraan ryhtyminen  Ajantasainen lainsäädäntö, Finlex.

Suomen huumausainelakia voidaan kuitenkin kiertää valmistamalla laittomaksi luokitellun aineen molekyylirakenteesta poikkeava aine substituutiota käyttäen, jolloin lopputuloksena voidaan saada alkuperäisen aineen ominaisuuksia muistuttava aine, jota kuitenkaan ei ole luokiteltu huumausaineeksi. Erilaisen molekyylirakenteen luomiseksi riittää yhden atomin vaihtaminen toiseksi. Tästä esimerkkinä voidaan pitää 2C-ryhmään kuuluvia psykedeelisiä fenetyyliamiineita 2C-B ja 2C-I. Nämä kaksi ovat molekyylirakenteeltaan lähes samanlaisia, poiketen rakenteellisesti ainoastaan siten, että 2C-B:ssä on yksi bromiatomi, kun taas 2C-I:ssä se on korvattu jodiatomilla. 2C-B ja 2C-I luokitellaan Suomessa huumausaineiksi.Valtioneuvoston asetus huumausaineina pidettävistä aineista, valmisteista ja kasveista  Finlex 28.8.2008/543.

 Vaarat 
Tutkimukset muuntohuumeiden toksikologisista ja farmakologisista ominaisuuksista ovat usein puutteellisia tai niitä ei ole ollenkaan tehty, joten niiden vaikutuksia elimistöön ei tunneta. Tämä hankaloittaa myös yliannostustapauksissa sairaalahoitoon joutuneiden potilaiden asianmukaista hoitoa. Vaikka olisi tiedossa yliannosteltu kemikaali, sille ei välttämättä ole kehitetty vastamyrkkyä, eikä kyseisen kemikaalin yliannostuksen hoitoon ole välttämättä tiedossa asianmukaisia hoitokeinoja.

Lisäksi näiden aineiden valmistusprosessissa saattaa olla puutteita, jolloin lopputuotteeseen voi jäädä jäämiä synteesissä käytetyistä kemikaaleista. Esimerkki tällaisesta muuntohuumeesta on MPPP. Sen synteesin sivutuotteena muodostuu herkästi MPTP-nimistä kemikaalia, joka aiheuttaa pysyviä Parkinsonin taudin kaltaisia oireita.

Vaaratekijöitä ovat myös esimerkiksi jatkeaineet ja niiden ja itse vaikuttavan aineen keskinäinen määrällinen suhde. Tämä on tyypillinen vaaratekijä muidenkin laittomasti kaupattavien huumausaineiden kanssa. Käyttäjä ei näin ollen voi olla varma käyttämänsä aineen vahvuudesta, saati siitä että laittomasti ostettu huumausaine on varmasti sitä, jota hänelle on kaupattu. Esimerkkitapauksessa käyttäjälle on myyty 25I-NBOMe:tä virheellisesti LSD:nä, jotka kummatkin voidaan annostella imeytettynä paperilappuun (imupaperiin) eli niin kutsuttuun blotteriin. Nämä kaksi ainetta poikkeavat ominaisuuksiltaan ja vaikutuksiltaan huomattavasti toisistaan. LSD:n yliannostuksen riski on hyvin vähäinen: potentiaalisesti tappava annos on kymmeniätuhansia kertoja suurempi kuin normaali käyttöannos.Kappale 1. Synteettiset ja kasveista saatavat huumeet  Psykoaktiiviset aineet, Keskeneräinen versio 0.5, viimeksi päivitetty: 20.11.1996

 Katso myös 
 Luettelo YK:n yleissopimusten mukaisista huumausaineista
 PiHKAL
 TiHKAL

 Lähteet 

Aiheesta muualla
 Muuntohuumeiden tuoteseloste Yle Puhe 2.1.2018.
 Muuntohuumeet  Yle Puhe 1.11.2014.
 Muuntohuumeet huolestuttavat ammattilaisia ja käyttäjiä  Tiimi – Päihdetyön erikoislehti 3/2014.
 Euroopan komissio toteuttaa määrätietoisia toimia laillisten huumeiden torjumiseksi European Commission – IP/13/837 17/09/2013
 State of the Stone 2013: Drugs of the Future, Now – Earth and Fire Erowid Erowidin perustajien luento muuntohuumeista Psychedelic Science 2013 konferenssista.
 Lisää aineita ehdotetaan huumeiksi Helsingin Sanomat, 6.2.2013
 Interview with a Ketamine Chemist. Vice 2011
 UNODC Early Warning Advisory on New Psychoactive Substances
 Tutkimuskemikaalit Erowid-tietokannassa
 Design-huumeet – Kemian pimeämpi puoli City-lehti 4.6.2004

Luokka:Huumeet nimityksen mukaan